Diit 50
Muc tin go̱o̱r Kuoth kɛ
(Dit A-thap)
1
Cu Kuoth in leny buɔ̱mdɛ ti
diaal ni Kuoth Nhial ruac,
cuɛ wi̱c muɔ̱ɔ̱n cɔl nikä käny
ca̱ŋ ɛ wä nikä kony ca̱ŋ.
2
Kä Dha-yɔn, wec in gɔaa,
cu buay Kuɔth ben ni thi̱n.
3
Ci Kuothda ben, kä /cɛ bi biɛt,
te mac mi pɛt naath nhiamdɛ,
kä te jiɔam mi leth gekädɛ.
4
Cuɛ pua̱a̱r kɛnɛ piny cɔl,
kɛ ɣöö bɛ nɛɛkɛ ben luk.
5
Cuɛ wee i̱, “Bia ma̱tdɛ rɔ̱ ɣä
yɛn nɛɛkä tin gɔw,
tëë ca mat ruac lat kɛ ɣä
kɛ tho̱p mucä!”
6
Ci pua̱a̱r cuŋkɛ lat,
kɛ ɣöö Kuoth puɔ̱nydɛ
ɛ luuk nath!
7
“Liɛŋɛ jɛ lö nɛɛkä,
ɣän bä ruac,
kä lö I-thɛ-rɛl bä la neen
kɛ kui̱du.
Ɛ ɣän Kuoth ni Kuothdu.
8
Kä /ci ɣän yɛ luek kɛ kui̱
mucnikun,
muckun tin waŋkɛ tekɛ
nhiamdä ni ciaŋ.
9
Ɣän /cä muc thääkni bi nhɔk
dho̱rikun,
kiɛ thääk deet böwni
lueeknikun.
10
Kɛ ɣöö ley dɔaar diaal
kɛ nyinkä,
kɛnɛ ɣɔ̱k tin te wuɔ̱thni
päämni ti bathdɔɔr.
11
Kä ŋa̱cä diit nhial diaal,
kä tin diaal tin tëk
kɛ nyinkä.
12
“Kä mi ci buɔth ɣä näk,
/cä yɛ dëë thiec,
kɛ ɣöö ɣɔw kɛnɛ tin diaal
tin te thi̱n kɛ nyinkä.
13
Ɛ kua̱ ri̱ŋ thääkni a camä,
kiɛ la maathä rim
thääk deet?
14
Thöpɛ ni Kuoth muc
tɛthkä lɔaac,
kämni Kuoth in Dit ni Jɛn
min ci yac.
15
Kä cɔl ni ɣä kɛ gua̱a̱th rikä,
ɣän bä ji̱ luäk,
kä bi ɣä cu liak.”
16
Duundɛ ɣöö kɛ kui̱ ji̱ nyuɔɔni
cu Kuoth wee i̱,
“Ɛ cuɔ̱ɔ̱ŋ ŋukä lat yɛnɛ
ŋuɔ̱tkä mɔ,
mɔ lat yɛn mat ruacdä mɔ?
17
Kä yɛn lo̱ki ŋi̱i̱cdä,
ɛ yor yɛn ni rieetkä jɔkdu.
18
Mi cia wään nɛn,
bi rɔ̱ cu ma̱t jɛ,
kä bi cu te ni kɛɛl
kɛ dho̱o̱m.
19
“La cua̱ lat ni mi jiääk,
kä bi lɛpdu cu lat ni kac.
20
Kä la cua̱ latdi ni dämuɔɔr jɔ̱ɔ̱r,
kä cäki gatmuɔɔri ikä.
21
Kɛn ti̱ti̱ cikɛ la̱t kä biɛtdä,
ŋäci ni ɣöö ɛ ɣän ram mi
ce̱tkɛ ji̱.
Duundɛ ɣöö ɛn täämɛ luëëkä ji̱
kä bä ji̱ gɔny ni nhiamdu.
22
“Tiɛtdɛ nɛmɛ, yɛn nɛy tin
pa̱lɛ Kuoth ruëëc,
kiɛ bä yɛ da̱k ni piny,
kɛ thilɛ ram mi bi yɛ luäk!
23
Kä nɛy tin nööŋkɛ muc tɛthkä
lɔaacdiɛn liakɛ ɣä,
kä rialkɛ dupkiɛn ikä
ɣän bäkɛ ka̱m ka̱m Kuɔth!”
